**CONVENIO DE COLABORACIÓN PARA A FORMACIÓN PRÁCTICA DE ARQUITECTOS TÉCNICOS, ENTRE O CONSELLO GALEGO DE COLEXIOS DE APARELLADORES E ARQUITECTOS TÉCNICOS E *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(****ENTIDADEE COLABORADORA)*

Dunha parte o Consello Galego de Colexios de Aparelladores e Arquitectos Técnicos, con CIF nº V15668148 e domicilio na C/ Ramón Piñeiro, 23 baixo; 15702, Santiago de Compostela, representado polo seu Presidente D. Pelayo C. Eyo Valladares con NIF nº: 35.253.131-L

Doutra parte, o \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Entidadee Colaboradora*, con CIF Nº\_\_\_\_\_\_\_\_\_\_\_\_\_\_\_\_\_\_\_ e domicilio na C/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ de \_\_\_\_\_\_\_\_\_\_\_\_\_\_\_\_\_ representado por D.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, según escritura outorgada ante o Notario D.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, inscrita no Rexistro Mercantil.

Ambas partes se recoñecen mutuamente, na representación que ostentan, capacidade legal suficiente para subscribir o presente convenio e a tal efecto

**EXPOÑEN**

I.- Que o Consello Galego de Colexios de Aparelladores e Arquitectos Técnicos, corporación de Dereito Público, ten entre as súas funcións a de promover e impulsar a formación permanente dos colexiados; a de promover e organizar para os colexiados actividades e servizos comúns de interese de carácter profesional e a de procurar o maior nivel de emprego para os colexiados.

II.- Con dito motivo o Consello Galego de Colexios de Aparelladores e Arquitectos Técnicos desenvolve accións para favorecer a formación dos seus colexiados, como cursos e programas de formación

III.- (*Entidade colaboradora*), é membro da Federación Galega de Municipios e Provincias.

IV.- As partes teñen interese en subscribir un convenio para a formación práctica dos colexiados, que asumirán a condición de bolseiros, e que non impliquen relación laboral entre o bolseiro e a *Entidade colaboradora*.

As partes coñecen que estas becas non se regulan polo Real Decreto 1543/2011 polo que se regulan as prácticas non laborais en Entidade colaboradoras nin no Real Decreto 592/2014 de 11 de xullo polo que se regulan as prácticas académicas externas dos estudantes universitarios.

V.- Por estes motivos, as partes acordan subscribir o presente **CONVENIO DE COLABORACIÓN PARA A FORMACIÓN PRÁCTICA** e por canto se desenvolve no presente documento de conformidade coas seguintes:

**CLÁUSULAS**

**Primeira.-** Polo presente convenio as partes establecen un acordo co obxecto de fixar as liñas de colaboración entre a *Entidade colaboradora* e o Consello Galego de Colexios de Aparelladores e Arquitectos Técnicos en relación ás prácticas dos colexiados deste último nun centro de traballo de aquela.

**Segunda.-** As prácticas na *Entidade colaboradora* teñen por obxecto esencial asegurar a aplicación práctica dos coñecementos adquiridos polos colexiados co cursado e superación da titulación de Grado en Arquitectura Técnica.

**Terceira.-** O programa de formación será establecido pola *Entidade colaboradora*, con supervisión do Consello Galego de Colexios de Aparelladores e Arquitectos Técnicos, en función dos programas que seguira o colexiado.

**Cuarta.-** O período de prácticas será de duración determinada, non sendo en calquera caso superior a seis meses.

As datas do período de prácticas determinaranse en cada caso concreto de común acordo entre as partes, procurando si é posible, a maior continuidade temporal co período formativo do bolseiro.

**Quinta.-** A coordinación e supervisión do presente convenio realizarase polas seguintes persoas:

Por parte do Consello Galego de Colexios de Aparelladores e Arquitectos Técnicos, D. Pelayo C. Eyo Valladares, Presidente do Consello Galego de Colexios de Aparelladores e Arquitectos Técnicos

Por parte da Entidade Colaboradora, D.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sexta.-** O Consello Galego de Colexios de Aparelladores e Arquitectos Técnicos designará un titor académico responsable do correcto desenvolvemento das prácticas.

**Sétima.-** Para as prácticas de cada colexiado, a Entidade Colaboradora designará a un titor do colexiado. Este titor velará e controlará a realización do programa de formación mantendo para elo as relacións da Entidade Colaboradora co colexiado bolseiro, o seu Titor Académico e os coordinadores do Convenio.

A Entidade Colaboradora obrígase a cumprir o Plan de Formación e a facilitar as instalacións e medios necesarios para conseguir os obxectivos deste.

**Oitava.-** A relación colexiado – Entidade Colaboradora non suporá mais compromiso que o derivado do presente Convenio. En ningún caso xerará relación laboral.

Dado o carácter formativo das prácticas externas que se contemplan no presente documento, da súa realización non se derivará, en ningún caso, obrigas propias dunha relación laboral, nin o seu contido poderá dar lugar á substitución da prestación laboral propia de postos de traballo.

Os traballos dos bolseiros non teñen como finalidade a súa integración no proceso produtivo da Entidade Colaboradora senón a súa formación práctica.

A relación Entidade Colaboradora bolseiro formalizarase nun documento escrito, asinado pola Entidade Colaboradora e o colexiado, que recollerá as seguintes obrigas do colexiado:

1. Autorizar o tratamento dos seus datos de carácter persoal pola Entidade Colaboradora e entregar a documentación que se establecera na convocatoria da beca ou aquela outra, a petición da Entidade Colaboradora, que sexa necesaria ou conveniente para os fins e desenvolvemento da práctica formativa.

2. Respectar a natureza formativa da súa vinculación coa Entidade Colaboradora.

3. Cumprir os requisitos establecidos pola Entidade Colaboradora.

4. Respectar en todo momento a normativa da Entidade Colaboradora, seguindo as instrucións que lle sexan dadas polo responsable da mesma e cumprir co plan de formación.

5. Desenvolver unha actitude favorable na súa integración formativa na Entidade Colaboradora e aplicarse con total dilixencia e aproveitamento.

6. Informar aos titores das súas actividades na Entidade Colaboradora e manter con eles as reunións que este estime oportunas, así como a participar activamente nas actividades de seguimento establecidas tamén polo mesmo. Todo isto se producirá dentro do horario establecido no plan de formación.

7. Gardar con absoluto rigor o secreto profesional e confidencialidade sobre cantas informacións poidan chegar a coñecer en relación co proceso produtivo, sistemas técnicos empregados na Entidade Colaboradora ou calquera aspecto económico, comercial ou administrativo de análoga natureza. Así como a non explotar aqueles traballos realizados na práctica obxecto deste convenio, sen a autorización expresa en ambos casos da Entidade Colaboradora. Este compromiso será válido, non só durante a práctica, senón tamén unha vez finalizada esta, por un período que, no seu caso, establecerá a propia Entidade Colaboradora. Esta circunstancia deberá ser recollida no correspondente documento.

8. No caso de enfermidade ou lesión do colexiado, este deberá comunicar a súa situación á Entidade Colaboradora, presentando o oportuno parte médico xustificativo da mesma, tendo dereito a ausentarse da Entidade Colaboradora sen que isto ocasione ningunha modificación a súa axuda económica, sempre e cando a ausencia non exceda os 3 días. No caso de que a ausencia supere os 3 días, a axuda económica prestada ao colexiado será reducida proporcionalmente ao tempo de ausencia, sen incluír en dita redución os 3 primeiros días da baixa. Por último, no caso de que a ausencia por enfermidade alcance os 15 días, a Entidade Colaboradora poderá optar por rescindir as prácticas.

9. No caso de renuncia, o colexiado quedará obrigado a comunicalo á Entidade Colaboradora e ao Consello Galego de Colexios de Aparelladores e Arquitectos Técnicos con 7 días de antelación.

10. Ao longo do período da práctica, o interesado estará obrigado a entregar calquera outra documentación complementaria que estime conveniente a Entidade Colaboradora ou o Consello Galego de Colexios de Aparelladores e Arquitectos Técnicos para comprobar os datos ou méritos alegados.

11. Cumprimentar e presentar á terminación das prácticas o Cuestionario de Avaliación enviado polo Consello Galego de Colexios de Aparelladores e Arquitectos Técnicos o cal recollerá información acerca das actividades desenvoltas durante o período de prácticas.

12. Intentar resolver calquera cuestión relacionada co desenvolvemento das prácticas de xeito extraxudicial, e pactando expresamente que toda controversia que poida xurdir respecto do acordo e do desenvolvemento do período formativo se resolva mediante arbitraxe a administrar pola Corte de Arbitraxe do Consello Galego de Colexios de Aparelladores e Arquitectos Técnicos de Avogados da Coruña, con suxeición aos seus Estatutos e Regulamento de Procedemento.

**Noveno.-** Non obstante o carácter formativo das prácticas e sen que elo se altere en forma algunha o seu carácter, durante o período das prácticas, os colexiados bolseiros deberán respectar o réxime de funcionamento existente na *Entidade Colaboradora*, en canto resulte compatible coa normativa aquí establecida.

**Décima.-** En caso de incumprimento polo colexiado-bolseiro do Programa de Prácticas ou de ter o mesmo algún comportamento prexudicial ou que desturbe a dinámica da Entidade Colaboradora, esta resérvase o dereito de poñer fin ás prácticas, despois de advertir ao titor académico do bolseiro en concreto.

**Decimo primeira.-** Para o presente Convenio de Colaboración Formativa, a Entidade Colaboradora que acolle aos colexiados-bolseiros, preverá para o mesmo unha bolsa cuxa cantidade económica quedará reflectida no documento de adscrición de cada colexiado ás prácticas e cuxo abono se axustará ás previsións legais vixentes.

Na medida en que as prácticas conleven unha bolsa con prestación económica por parte da Entidade Colaboradora, esta obrígase a cumprir as normas establecidas no Real Decreto 1493/2011 de 24 de outubro de 2011.

**Decimo segunda.-** En documento anexo, reflexaranse os nomes concretos dos colexiados beneficiarios deste Convenio, a duración das súas prácticas e, no seu caso, a contía económica da bolsa que vaian a percibir.

**Decimo terceira.-** A Entidade Colaboradora declara ter un seguro suficiente de responsabilidade civil e de accidentes que asegure a responsabilidade do bolseiro no desempeño da bolsa así como os posibles accidentes que puidera sufrir durante o período formativo de prácticas.

**Decimo cuarta.-**Todos os gastos non previstos no presente Convenio como os de aloxamento, manutención, transporte e demais que puidera ocasionarlle as prácticas ao colexiado, correrán ao seu exclusivo cargo.

**Decimo quinta.-** Este convenio non supón cesión de datos de carácter persoal polo Consello Galego de Colexios de Aparelladores e Arquitectos Técnicos á Entidade Colaboradora nin viceversa. Os alumnos proporcionarán directamente os seus datos ao Consello Galego de Colexios de Aparelladores e Arquitectos Técnicos e á Entidade Colaboradora.

En calquera caso, tanto a *Entidade colaboradora* como o Consello Galego de Colexios de Aparelladores e Arquitectos Técnicos comprométense a cumprir co Regulamento (UE) 2016/679 do Parlamento Europeo e do Consello, do 27 de abril de 2016, a Lei Orgánica 3/2018, do 5 de decembro, de Protección de Datos Persoais e garantía dos dereitos dixitais e de normativa de desenvolvemento, en concreto no Real Decreto 1720/2007, de 21 de decembro, polo que se aproba o Regulamento de desenvolvemento da LOPD.

**Decimo sexta.-** O período de vixencia deste Convenio de colaboración será dun ano, prorrogable tacitamente por iguais períodos, salvo denuncia expresa por algunha das partes con un mes de antelación á data do fin do período de vixencia inicial ou das súas prórrogas.

**Decimo sétima.-**  Á finalización do período de prácticas de cada colexiado, a Entidade Colaboradora deberá emitir un certificado polo que se recoñeza a este o tempo de prácticas realizado, con expresa mención da especialidade á que estivo orientada a súa formación, así como o programa desenvolto.

**Decimo oitava.-** As partes poderán publicitar este acordo. Non obstante, a utilización dos logos do Consello Galego de Colexios de Aparelladores e Arquitectos Técnicos ou da Entidade Colaboradora requirirán do consentimento escrito da outra parte.

**Decimo novena.-** As partes acordan intentar resolver amistosamente calquera cuestión relacionada co presente convenio e facer os seus mellores esforzos para elo.

Así mesmo pactan expresamente que toda controversia que poida xurdir respecto deste contrato e a súa execución, e non se resolve amistosamente, se resolva en todo caso mediante arbitraxe a administrar pola Corte de Arbitraxe do Consello Galego de Colexios de Aparelladores e Arquitectos Técnicos de Avogados da Coruña, con suxeición aos seus Estatutos e Regulamento de Procedemento.

E sendo de conformidade das partes, asinan este Convenio de Colaboración Formativa para a realización de Prácticas, en cada unha das súas cinco páxinas, por duplicado na Coruña a ……….de…………………… de ………..

Polo Consello Galego de Colexios de

Pola Entidade Colaboradora

Asdo.: D. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aparelladores e Arquitectos Técnicos

Asdo.: D.

Presidente